তাঁর অভিযোগ, আন্দোলন না করলে দাবি আদায় করব কী করে? বাম জমানাতেও এমনভাবে আন্দোলনের কণ্ঠরোধ করা হয়নি বলে অভিযোগ করেন তিনি। বলেন, মহাকরণে সরকারের বিরুদ্ধে অনেক কথা বলেছি। কিন্তু কখনো এমন পরিস্থিতির মুখে পড়তে হয়নি।
 নিজস্ব প্রতিবেদন: রাজ্য সরকারি কর্মীদের অধিকারের দাবিতে আন্দোলন করতে চাওয়ায় নবান্ন থেকে বদলি করা হল শাসক দল প্রভাবিত কর্মী সংগঠনের নেতাকে। সঞ্জীব পাল নামে ওই নেতা নবান্নে তৃণমূল প্রভাবিত রাজ্য সরকারি কর্মচারী ইউনিয়ন ফেডারেশন অফ এমপ্লইজ ইউনিয়নের সাধারণ সম্পাদক। সরকারি কর্মচারীদের হয়ে আন্দোলনে সামিল হওয়ায় তাকে পরিবহণ দফতরে বদলি করা হয়েছে হয়েছে বলে অভিযোগ। প্রতিবাদে শুক্রবার নবান্নের সামনে বাসস্ট্যান্ডে বিক্ষোভ দেখান সঞ্জীববাবুর সমর্থকরা।  রাজ্য সরকারি কর্মী সংগঠনের নেতা হিসাবে দীর্ঘদিন ধরে আন্দোলনের সঙ্গে যুক্ত সঞ্জীববাবু। নবান্নের চোদ্দ তলায় মুখ্যমন্ত্রীর দফতরে কর্মরত ছিলেন তিনি। কিন্তু শাসকদলের কর্মী সংগঠনের নেতা হলেও কর্মীদের স্বার্থে আন্দোলনে নামা যাবে না বলে জানিয়ে দেওয়া হয়। এর পরই মুখ খোলেন সঞ্জীববাবু।  তাঁর অভিযোগ, আন্দোলন না করলে দাবি আদায় করব কী করে? বাম জমানাতেও এমনভাবে আন্দোলনের কণ্ঠরোধ করা হয়নি বলে অভিযোগ করেন তিনি। বলেন, মহাকরণে সরকারের বিরুদ্ধে অনেক কথা বলেছি। কিন্তু কখনো এমন পরিস্থিতির মুখে পড়তে হয়নি।  এর পরই তাঁকে বদলির চিঠি ধরানো হয় বলে অভিযোগ। প্রতিবাদে শুক্রবার নবান্নের সামনে বাসস্ট্যান্ডে বিক্ষোভ দেখান নবান্নের কর্মীরা। অবিলম্বে সঞ্জীববাবুর বদলির নির্দেশ প্রত্যাহারের দাবি তোলেন তাঁরা।